LV Eiropas Savienības Oficiālais Vēstnesis L 200/1

Saskaņā ar starptautiskajām publiskajām tiesībām juridisks spēks ir tikai oriģinālajiem ANO/EEK dokumentiem. Šo noteikumu statuss un spēkā stāšanās datums jāpārbauda ANO/EEK statusa dokumenta TRANS/WP.29/343 jaunākajā redakcijā, kas pieejama šādā tīmekļa vietnē:

http://www.unece.org/trans/main/wp29/wp29wgs/wp29gen/wp29fdocstts.html

Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 69 – Vienoti noteikumi par lēngaitas transportlīdzekļu (pēc konstrukcijas) un to piekabju aizmugurējo pazīšanas zīmju apstiprinājumu

Ar visiem grozījumiem līdz:

01. grozījumu sērijas 5. papildinājums – spēkā stāšanās diena: 2009. gada 24. oktobrī

SATURS

NOTEIKUMI

1. Darbības joma

2. Definīcijas

3. Apstiprinājuma pieteikumi

4. Marķējumi

5. Apstiprinājums

6. Vispārīgās specifikācijas

7. Īpašas specifikācijas (testi)

8. Lēngaitas transportlīdzekļu (pēc konstrukcijas) un to piekabju aizmugurējo pazīšanas zīmju apstiprinājuma modifikācijas un paplašināšana

9. Ražošanas atbilstība

10. Sankcijas par ražojumu neatbilstību

11. Galīga ražošanas pārtraukšana

12. Pārejas noteikumi

13. Par apstiprinājuma testu veikšanu atbildīgo tehnisko dienestu un administratīvo pārvalžu nosaukumi un adreses

PIELIKUMI

1. pielikums – CIE koordinātu sistēma

2. pielikums – Paziņojums par lēngaitas transportlīdzekļa (LT) aizmugurējo pazīšanas zīmju tipa apstiprinājumu, apstiprinājuma paplašināšanu, noraidīšanu vai anulēšanu, vai galīgu transportlīdzekļa ražošanas pārtraukšanu atbilstīgi Noteikumiem Nr. 69

3. pielikums – Apstiprinājuma atzīmes izvietojums

4. pielikums – Testa procedūra

5. pielikums – Formas un izmēru specifikācijas – retroreflektīvu/fluorescējošu (1. klase) vai tikai retroreflektīvu (2. klase) LT aizmugurējo pazīšanas zīmju formas un izmēri

6. pielikums – Kolorimetriskās specifikācijas

7. pielikums – Fotometriskās specifikācijas

8. pielikums – Izturība pret ārēju iedarbību

9. pielikums – Izturība pret karstumu

10. pielikums – Zīmju stingrība

11. pielikums – Aizmugurējo pazīšanas zīmju optisko īpašību stabilitāte nolietošanās procesā

12. pielikums – Lēngaitas transportlīdzekļu un to piekabju aizmugurējās pazīšanas zīmes

13. pielikums – Obligātās prasības ražošanas kontroles procedūru atbilstībai

14. pielikums – Obligātās prasības inspektora veiktai parauga ņemšanai

15. pielikums – Pamatnostādnes par aizmugurējo pazīšanas zīmju uzstādīšanu lēngaitas transportlīdzekļiem (pēc konstrukcijas) un to piekabēm

1. DARBĪBAS JOMA

Šie noteikumi attiecas uz tādu M, N, O un T kategorijas transportlīdzekļu un pārvietojamu mehānismu aizmugurējām pazīšanas zīmēm, kuri pēc konstrukcijas nevar pārvietoties ātrāk par 40 km/h (1).

2. DEFINĪCIJAS (2)

2.1. Šo noteikumu ietvaros izmantojamas šādas definīcijas:

2.1.1. “LT aizmugurējā pazīšanas zīme” ir trīsstūra formas plāksne ar nošķeltiem stūriem un raksturīgo zīmējumu, kas pārklāts ar retroreflektīvu un fluorescējošu materiālu (1. klase); vai tikai ar retroreflektīviem materiāliem un ierīcēm (2. klase).

2.1.2. “Parauga vienība” ir nokomplektēta, pabeigta LT plāksne, kas ir gatava uzmontēšanai uz transportlīdzekļa un kas pārstāv pašreizējo produkciju.

2.2. Retrorefleksija

Atstarošana, kurā gaismu atstaro virzienos, kas ir tuvi tam virzienam, no kura šī gaisma tiek izstarota. Šī īpašība saglabājas plašās apgaismojuma leņķa variācijās.

2.2.1. “Retroreflektīvs materiāls” ir virsma vai ierīce, no kuras, to tieši apgaismojot, atstarojas salīdzinoši liela izstarotās gaismas daļa.

2.2.2. “Retroreflektīva ierīce” ir detaļa, kas gatava lietošanai un kas ietver vienu vai vairākas retroreflektīvas optiskas vienības.

2.3. Ģeometrijas definīcijas (skatīt 1. pielikuma 1. attēlu)

2.3.1. “Atskaites centrs” ir tāds punkts uz retroreflektīvā laukuma vai tuvu tam, kas ir tā konstruēts, lai būtu ierīces centrs un precizētu tās darbību.

2.3.2. “Apgaismojuma ass” ir līnijas segments no atskaites centra līdz gaismas avotam.

2.3.3. “Novērošanas ass” ir līnijas segments no atskaites centra līdz fotometra galvai.

2.3.4. “Novērošanas leņķis (simbols α)” ir leņķis starp apgaismojuma asi un novērošanas asi. Novērošanas leņķis vienmēr ir pozitīvs, retrorefleksijas gadījumā to ierobežo līdz maziem leņķiem. Maksimālais diapazons: 0 ≤ α ≤ 180o.

2.3.5. “Novērošanas pusplakne” ir pusplakne, kas veidojas uz apgaismojuma ass un kas satur novērošanas asi.

2.3.6. “Atskaites ass” ir norādītais līnijas segments, kas veidojas uz atskaites centra un ko izmanto retroreflektīvas ierīces leņķu stāvokļu aprakstīšanai.

2.3.7. “Ieejas leņķis (simbols β)” ir leņķis no apgaismojuma ass līdz atskaites asij. Parasti ieejas leņķis nav lielāks par 90°, bet pilnības nolūkā pilno diapazonu definē kā 0 ≤ β ≤ 180°. Lai pilnībā norādītu virzienu, šo leņķi raksturo ar divām sastāvdaļām β1 un β2.

2.3.8. “Pirmā ass” ir ass, kas iet cauri atskaites centram un ir perpendikulāra novērošanas pusplaknei.

2.3.9. “Ieejas leņķa pirmā sastāvdaļa (simbols β1)” ir leņķis no apgaismojuma ass līdz plaknei, kas satur atskaites asi un pirmo asi. Diapazons: – 180° < β1 ≤ 180°.

2.3.10. “Ieejas leņķa otrā sastāvdaļa (simbols β2)” ir leņķis no plaknes, kas satur novērošanas pusplakni līdz atskaites asij. Diapazons: – 90 ≤ β2 ≤ 90°.

2.3.11. “Otrā ass” ir ass, kas iet cauri atskaites centram un ir perpendikulāra gan pirmajai asij, gan atskaites asij. Otrās ass pozitīvais virziens atrodas novērošanas pusplaknē, ja – 90° < β1 < 90°, kā parādīts 1. pielikuma 1. attēlā.

2.3.12. Rotācijas leņķis ε

Leņķis, kādā paraugu griež ap tā vertikālo asi no jebkuras pēc izvēles noteiktas pozīcijas pretēji pulksteņa rādītāja virzienam (+ ε) vai pulksteņa rādītāja virzienā (– ε), skatoties apgaismojuma virzienā. Ja retroreflektīvajiem materiāliem vai ierīcēm ir marķējums (piemēram, TOP), tad šis marķējums nosaka sākuma pozīciju. Rotācijas leņķis ε atrodas – 180° < ε ≤ 180° diapazonā.

2.4. Fotometrisko jēdzienu definīcijas

2.4.1. Retrorefleksijas koeficients R′

Koeficientu (R′) iegūst no retroreflektīvā laukuma gaismas intensitātes (I) novērošanas virzienā un no gaismas intensitātes (E┴) uz retroreflektīvās plaknes pie labajiem leņķiem līdz avārijas gaismas virzienam un apgaismotās plaknes parauga virsmai A.

Retrorefleksijas koeficientu R′ izsaka gaismas stipruma mērvienībā uz vienu kvadrātmetru uz luksu (cd. m–2. lx–1).

2.4.2. “Retroreflektīvā parauga leņķa diametrs (simbols η)” ir leņķis, kas atrodas pret retroreflektīvā parauga lielāko izmēru, vai nu pie apgaismojuma avota centra, vai pie uztvērēja centra.

2.4.3. “Gaismas stipruma faktors” ir korpusa gaismas stipruma proporcija attiecībā pret absolūta izkliedētāja gaismas stiprumu vienādos apgaismojuma un novērošanas apstākļos.

2.4.4. “Ierīces reflektētās gaismas krāsa”. Reflektētās gaismas krāsas definīcijas ir sniegtas Noteikumu Nr. 48 2.30. un 2.31. punktā.

2.5. Fluorescence

2.5.1. Kad konkrētas vielas pietuvina ultravioletā un zilā starojuma avotam, tās izstaro starus, kuru viļņu garums gandrīz vienmēr ir lielāks nekā ultravioletā un zilā starojuma viļņu garums. Šo parādību sauc par fluorescenci. Dienas laikā un krēslā fluorescējošās krāsas ir spilgtākas par parastajām krāsām, jo tās atstaro daļu gaismas, kas krīt uz tām, un papildus tās pašas izstaro gaismu. Nakts laikā tās nav spilgtākas par parastajām krāsām.

2.5.2. “Ierīces fluorescējošās gaismas krāsa”. Fluorescējošās gaismas krāsas definīcijas ir sniegtas Noteikumu Nr. 48 2.31. punktā.

2.6. Goniometra apraksts

Goniometrs, kuru var izmantot retrorefleksijas mērījumu veikšanai CIE ģeometrijā, ir parādīts 1. pielikuma 2. attēlā. Šajā zīmējumā ir parādīts, kā fotometra galva vertikāli atrodas virs avota. Ir parādīts, ka pirmajai asij ir jābūt fiksētai un horizontālai un ka tā ir novietota perpendikulāri pret novērošanas pusplakni. Var izmantot jebkuru sastāvdaļu izvietojumu, kas ir līdzvērtīgs parādītajam.

2.7. “Tipa” definīcija

Dažādu tipu LT aizmugurējās pazīšanas zīmes ir LT marķējuma plāksnes, kas atšķiras šādos būtiskos aspektos:

2.7.1. tirdzniecības nosaukums vai marka;

2.7.2. retroreflektīvā materiāla vai ierīces raksturojums;

2.7.3. fluorescējošā materiāla raksturojums;

2.7.4. daļas, kas ietekmē retroreflektīvā materiāla vai ierīces īpašības.

3. APSTIPRINĀJUMA PIETEIKUMI

3.1. Pieteikumu LT aizmugurējās pazīšanas zīmes tipa apstiprinājumam iesniedz tirdzniecības nosaukuma vai markas īpašnieks vai nepieciešamības gadījumā tā oficiāli pilnvarotais pārstāvis un tam pievieno:

3.1.1. rasējumus trijos eksemplāros, kas ir pietiekami sīki izstrādāti, lai nodrošinātu tipa identificēšanu. Rasējumiem ģeometriski ir jāparāda stāvoklis, kādā LT aizmugurējā pazīšanas zīme ir jāuzstāda uz transportlīdzekļu pakaļējās daļas. Rasējumiem ir jāparāda arī paredzamais apstiprinājuma numura un identifikācijas simbola novietojums attiecībā pret apstiprinājuma marķējuma apli;

3.1.2. īsu tehnisko specifikāciju aprakstu par materiāliem, kas izmantoti retroreflektīvās zonas izgatavošanā;

3.1.3. īsu tehnisko specifikāciju aprakstu par materiāliem, kas izmantoti fluorescējošās zonas izgatavošanā;

3.1.4. retroreflektīvos un fluorescējošos (1. klase) vai tikai retroreflektīvos (2. klase) paraugus.

3.2. Kompetentā iestāde pirms tipa apstiprinājuma piešķiršanas pārliecinās, vai ir pienācīgi veikti priekšdarbi produkcijas atbilstības efektīvas kontroles nodrošināšanai.

4. MARĶĒJUMI

4.1. Uz katras LT aizmugurējās pazīšanas zīmes, kuru iesniedz apstiprinājuma saņemšanai, jābūt norādītam:

4.1.1. pieteikuma iesniedzēja tirdzniecības nosaukumam vai markai;

4.1.2. “TOP”, kas attēlots horizontāli uz plākšņu daļām, kam ir jābūt augstākajai plāksnes daļai, kad to uzstāda transportlīdzeklim, ja plākšņu retroreflektīvā sistēma nav piemērota visiem leņķiem un rotācijas leņķiem.

4.2. Marķējumi ir jāpiestiprina vai nu uz plāksnes retroreflektīvās vai fluorescējošās zonas, vai uz malas, un tiem ir jābūt redzamiem no ārpuses tad, kad plāksne ir piestiprināta uz transportlīdzekļa.

4.3. Marķējumiem ir jābūt skaidri salasāmiem un neizdzēšamiem.

5. APSTIPRINĀJUMS

5.1. Ja visas apstiprinājumam iesniegtās LT aizmugurējās pazīšanas zīmes saskaņā ar 4. punktu atbilst šo noteikumu prasībām, tad piešķir LT aizmugurējās pazīšanas zīmes tipa apstiprinājumu.

5.2. Katram apstiprinātajam tipam piešķir apstiprinājuma numuru. Numura pirmie divi cipari (šobrīd 01) norāda grozījumu sēriju, kas ietver jaunākos tehniskos grozījumus noteikumos, apstiprinājuma izsniegšanas brīdī. Simbols virs apļa norāda LT aizmugurējās pazīšanas zīmes klasi, “RF” 1. klases gadījumā (retroreflektīvi un fluorescējoši materiāli) un “RR” 2. klases gadījumā (tikai retroreflektīvi materiāli). Viena un tā pati līgumslēdzēja puse nedrīkst piešķirt to pašu numuru citam LT aizmugurējās pazīšanas zīmes tipam.

5.3. Paziņojums par LT aizmugurējās pazīšanas zīmes tipa apstiprinājuma piešķiršanu vai noraidījumu saskaņā ar šiem noteikumiem ir jādara zināms līgumslēdzējām pusēm, kas piemēro šos noteikumus, izmantojot veidlapu, kas atbilst paraugam šo noteikumu 2. pielikumā, un pievienotos rasējumus, ko iesniedz pieteikuma iesniedzējs atļaujas saņemšanai, nepārsniedzot A 4 (210 × 297 mm) lapas izmēru vai salokot to tādā formātā un, ja iespējams, mērogā 1:1.

5.4. Katrai LT aizmugurējās pazīšanas zīmei, kas atbilst apstiprinātajam tipam saskaņā ar šiem noteikumiem, papildus 4.1. punktā noteiktajiem marķējumiem, ir jābūt:

5.4.1. starptautiskai apstiprinājuma zīmei, kas sastāv no:

5.4.1.1. apļa, kurā ir burts “E” un kuram seko apstiprinājumu piešķīrušās valsts atšķirības numurs (3);

5.4.1.2. apstiprinājuma numuram.

5.5. Apstiprinājuma zīme ir skaidri salasāma un neizdzēšama.

5.6. Šo noteikumu 3. pielikumā iekļauts piemērs apstiprinājuma zīmes izvietojumam.

6. VISPĀRĪGĀS SPECIFIKĀCIJAS

6.1. LT aizmugurējās pazīšanas zīmes ir konstruētas, lai darbotos apmierinoši un saglabātu lietošanas īpašības parastas lietošanas laikā. Turklāt tām nedrīkst būt neviena defekta konstrukcijā, kas kaitētu to efektīvai darbībai vai uzturēšanai labā stāvoklī.

6.2. Retroreflektīvo/fluorescējošo LT aizmugurējo pazīšanas zīmju (1. klase) vai tikai retroreflektīvo LT aizmugurējo pazīšanas zīmju (2. klase) sastāvdaļas nedrīkst būt viegli demontējamas.

6.3. LT aizmugurējās pazīšanas zīmes pievienošanas līdzeklim ir jābūt tādam, lai nodrošinātu noturīgu un stabilu savienojumu starp plāksni un transportlīdzekļa aizmugurējo daļu, piemēram, ar skrūvēm vai kniedēm.

6.4. Retroreflektīvās/fluorescējošās LT aizmugurējās pazīšanas zīmes (1. klase) vai tikai retroreflektīvās LT aizmugurējās pazīšanas zīmes (2. klase) ārējai virsmai ir jābūt viegli tīrāmai. Tādējādi virsma nedrīkst būt raupja un neviens tās izcilnis nedrīkst kavēt vieglu tīrīšanu.

7. ĪPAŠAS SPECIFIKĀCIJAS (TESTI)

7.1. LT aizmugurējām pazīšanas zīmēm ir jāatbilst nosacījumiem par izmēriem, formu, modeli, kā arī par kolorimetriskajām, fotometriskajām, fizikālajām un mehāniskajām prasībām, kas noteiktas šo noteikumu 5. līdz 12. pielikumā.

8. LĒNGAITAS TRANSPORTLĪDZEKĻU (PĒC KONSTRUKCIJAS) UN TO PIEKABJU AIZMUGURĒJO PAZĪŠANAS ZĪMJU APSTIPRINĀJUMA MODIFIKĀCIJAS UN PAPLAŠINĀŠANA

8.1. Par jebkuru aizmugurējās pazīšanas zīmes tipa modifikāciju ir jāpaziņo administratīvajai pārvaldei, kas piešķir tipa apstiprinājumu. Pēc tam pārvalde var:

8.1.1. uzskatīt, ka veiktajām modifikācijām visdrīzāk nebūs vērā ņemams kaitīgs iespaids un ka jebkurā gadījumā ierīces tips atbilst prasībām; vai

8.1.2. pieprasīt par testu veikšanu atbildīgajam tehniskajam dienestam papildu testa ziņojumu.

8.2. Par tāda apstiprinājuma apstiprināšanu vai noraidīšanu, ar ko precizē modifikācijas, paziņo līgumslēdzējām pusēm, uz kurām attiecas šie noteikumi, atbilstīgi 5.3. punktā noteiktajai procedūrai.

8.3. Kompetentā iestāde, kas apstiprina attiecinājumus, piešķir šiem paplašinājumiem sērijas numuru un informē citas 1958. gada Nolīguma puses, kuras piemēro šos noteikumus, izmantojot paziņojuma veidlapu, kas atbilst paraugam šo noteikumu 2. pielikumā.

9. RAŽOŠANAS ATBILSTĪBA

Ražojumu atbilstības nodrošināšanas procedūra ir tāda, kādu paredz Nolīguma (E/ECE/324-E/ECE/TRANS/505/Rev.2) 2. pielikuma papildinājums, ievērojot šādas prasības:

9.1. aizmugurējās pazīšanas zīmes, kas ir apstiprinātas atbilstīgi šiem noteikumiem, ir jāražo tā, lai tās atbilstu apstiprinātajam tipam, atbilstīgi 6. un 7. punktā noteiktajām prasībām;

9.2. ir jāievēro obligātās prasības ražošanas kontroles procedūru atbilstībai, kā izklāstīts šo noteikumu 13. pielikumā;

9.3. inspektoram, ņemot paraugu, ir jāievēro obligātās prasības, kā izklāstīts šo noteikumu 14. pielikumā;

9.4. iestāde, kas ir piešķīrusi apstiprinājumu, jebkurā laikā var pārbaudīt kontroles metožu atbilstību katrā ražošanas nodaļā. Šādu pārbaužu standarta biežums ir vienreiz divos gados.

10. SANKCIJAS PAR RAŽOJUMU NEATBILSTĪBU

10.1. Ja neizpilda turpmāk noteiktās prasības vai ja pazīšanas zīme neatbilst apstiprinātajam tipam, saskaņā ar šiem noteikumiem var anulēt LT aizmugurējās pazīšanas zīmes tipa piešķirto apstiprinājumu.

10.2. Ja Nolīguma puse, kas piemēro noteikumus, atsauc iepriekš piešķirtu apstiprinājumu, tā nekavējoties par to paziņo pārējām līgumslēdzējām pusēm, kuras piemēro šos noteikumus, izmantojot paziņojuma veidlapu, kas atbilst paraugam šo noteikumu 2. pielikumā.

11. GALĪGA RAŽOŠANAS PĀRTRAUKŠANA

Ja apstiprinājuma turētājs pilnībā pārtrauc LT aizmugurējās pazīšanas zīmes, kas apstiprināta atbilstīgi šiem noteikumiem, ražošanu, tad viņam par to ir jāinformē iestāde, kas piešķīrusi apstiprinājumu. Pēc attiecīgā paziņojuma saņemšanas šī iestāde informē pārējās Nolīguma puses, kas piemēro šos noteikumus, izmantojot paziņojuma veidlapu, kura atbilst paraugam šo noteikumu 2. pielikumā.

12. PĀREJAS NOTEIKUMI

12.1. Sākot ar 01. grozījumu sērijas 2. papildinājuma oficiālo spēkā stāšanās datumu, neviena no līgumslēdzējām pusēm, kas piemēro šos noteikumus, nedrīkst atteikt EEK apstiprinājuma piešķiršanu saskaņā ar šiem noteikumiem, kas grozīti ar 01. grozījumu sērijas 2. papildinājumu.

12.2. Sākot ar 25. mēnesi kopš 01. grozījumu sērijas 2. papildinājuma spēkā stāšanās datuma, līgumslēdzējām pusēm, kas piemēro šos noteikumus, ir jāpiešķir EEK apstiprinājums tikai tad, ja apstiprināmās aizmugurējās pazīšanas zīmes tips atbilst šiem noteikumiem, kas grozīti ar 01. grozījumu sērijas 2. papildinājumu.

12.3. Līgumslēdzējas puses, kas piemēro šos noteikumus, nedrīkst atteikties veikt apstiprinājumu paplašināšanu attiecībā uz šo noteikumu iepriekšējo redakciju līdz pat 01. grozījumu sērijas 1. papildinājumam.

12.4. Apstiprinājumi, kas piešķirti atbilstīgi šiem noteikumiem agrāk nekā 24 mēnešus pēc 01. grozījumu sērijas 2. papildinājuma spēkā stāšanās un visi apstiprinājumu paplašinājumi, ieskaitot tos, kas pēc tam piešķirti attiecībā uz iepriekšējām grozījumu sērijām, paliek spēkā uz nenoteiktu laiku. Ja aizmugurējās pazīšanas zīmes tips, kas apstiprināts atbilstīgi šo noteikumu iepriekšējai redakcijai līdz 01. grozījumu sērijas 1. papildinājumam, atbilst šo noteikumu prasībām, kas grozīti ar 01. grozījumu sērijas 2. papildinājumu, līgumslēdzēja puse, kas piešķīrusi apstiprinājumu, paziņo par to citām līgumslēdzējām pusēm, kas piemēro šos noteikumus.

12.5. Neviena no līgumslēdzējām pusēm, kas piemēro šos noteikumus, nedrīkst atteikt piešķirt tipa apstiprinājumu aizmugurējās pazīšanas zīmes tipam, kas ir apstiprināts atbilstīgi šiem noteikumiem, kas grozīti ar 01. grozījumu sērijas 2. papildinājumu.

12.6. Sākot ar oficiālo 01. grozījumu sērijas 2. papildinājuma spēkā stāšanās datumu, neviena līgumslēdzēja puse, kas piemēro šos noteikumus, nevar aizliegt uzstādīt transportlīdzekļa aizmugurējās pazīšanas zīmes, kas apstiprinātas saskaņā ar šiem noteikumiem, kuri grozīti ar 01. grozījumu sērijas 2. papildinājumu.

12.7. Līgumslēdzējas puses, kas piemēro šos noteikumus, turpina atļaut uzstādīt transportlīdzekļa aizmugurējās pazīšanas zīmes, kas apstiprinātas saskaņā ar šo noteikumu iepriekšējo redakciju līdz pat 01. grozījumu sērijas 1. papildinājumam, 48 mēnešu periodā pēc 01. grozījumu sērijas 2. papildinājuma spēkā stāšanās datuma.

12.8. Sākot ar 49. mēnesi pēc 01. grozījumu sērijas 2. papildinājuma spēkā stāšanās datuma, līgumslēdzējas puses, kas piemēro šos noteikumus, var aizliegt uzstādīt aizmugurējās pazīšanas zīmes, kas neatbilst šo noteikumu prasībām, kuri grozīti ar 01. grozījumu sērijas 2. papildinājumu, jaunam transportlīdzeklim, kuram valsts tipa vai individuālais apstiprinājums ir piešķirts pēc vairāk nekā 24 mēnešiem, kopš ir stājies spēkā šo noteikumu 01. grozījumu sērijas 2. papildinājums.

13. PAR APSTIPRINĀJUMA TESTU VEIKŠANU ATBILDĪGO TEHNISKO DIENESTU UN ADMINISTRATĪVO PĀRVALŽU NOSAUKUMI UN ADRESES

Par apstiprināšanas pārbaužu veikšanu atbildīgo tehnisko iestāžu nosaukumus un adreses, kā arī to administratīvo iestāžu nosaukumus un adreses, kuras piešķir apstiprinājumus un kam jānosūta veidlapas, ar ko apstiprina citās valstīs izdotus apstiprinājumus vai apstiprinājumu attiecinājumus, atteikumus vai atsaukumus, Nolīguma puses, kas piemēro šos noteikumus, paziņo Apvienoto Nāciju Organizācijas sekretariātam.

(1) Kā noteikts Konsolidētās rezolūcijas par transportlīdzekļu konstrukciju (R.E.3) 7. pielikumā (TRANS/WP.29/78/Rev.1/Amend.2, kurā jaunākie grozījumi izdarīti ar 4. grozījumiem).

(2) Tehnisko terminu definīcijas ir tādas, kādas pieņēmusi Starptautiskā Apgaismojuma komisija (CIE) – skatīt Tehnisko ziņojumu par retrorefleksiju, CIE publikācija Nr. 54.

(3) 1 Vācija, 2 Francija, 3 Itālija, 4 Nīderlande, 5 Zviedrija, 6 Beļģija, 7 Ungārija, 8 Čehija, 9 Spānija, 10 Serbija, 11 Apvienotā Karaliste, 12 Austrija, 13 Luksemburga, 14 Šveice, 15 (pieejams), 16 Norvēģija, 17 Somija, 18 Dānija, 19 Rumānija, 20 Polija, 21 Portugāle, 22 Krievijas Federācija, 23 Grieķija, 24 Īrija, 25 Horvātija, 26 Slovēnija, 27 Slovākija, 28 Baltkrievija, 29 Igaunija, 30 (pieejams), 31 Bosnija un Hercegovina, 32 Latvija, 33 (pieejams), 34 Bulgārija, 35 (pieejams), 36 Lietuva, 37 Turcija, 38 (pieejams), 39 Azerbaidžāna, 40 Bijusī Dienvidslāvijas Maķedonijas Republika, 41 (pieejams), 42 Eiropas Kopiena (apstiprinājumus piešķir dalībvalsts izmantojot to attiecīgo EEK simbolu), 43 Japāna, 44 (pieejams), 45 Austrālija, 46 Ukraina, 47 Dienvidāfrika, 48 Jaunzēlande, 49 Kipra, 50 Malta, 51 Korejas Republika, 52 Malaizija, 53 Taizeme, 54 un 55 (pieejams) un 56 Melnkalne, 57 (pieejams) un 58 Tunisija. Sekojošie numuri tiks piešķirti citām valstīm hronoloģiskā secībā pēc to pievienošanās Nolīgumam par vienotu tehnisko prasību apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām. Apvienoto Nāciju Organizācijas ģenerālsekretārs paziņos šādā kārtā piešķirtos numurus Nolīguma līgumslēdzējām pusēm.

1. PIELIKUMS CIE KOORDINĀTU SISTĒMA 1. attēls 2. attēls

2. PIELIKUMS PAZIŅOJUMS (Maksimālais izmērs: A4 (210 × 297 mm))

3. PIELIKUMS APSTIPRINĀJUMA ATZĪMES IZVIETOJUMS Piezīme. Apstiprinājuma numurs un papildu simboli ir jānovieto tuvu pie apļa vai virs vai zem burta “E”, vai pa kreisi vai pa labi no šā burta. Apstiprinājuma numura cipariem ir jāatrodas vienā pusē ar burtu “E” un jābūt vērstam tajā pašā virzienā. Apstiprinājuma numurs un papildu simbols ir jānovieto pretī viens otram. Jāizvairās izmantot romiešu ciparus kā apstiprinājuma numuru, lai novērstu sajaukšanu ar citiem simboliem.

4. PIELIKUMS TESTA PROCEDŪRA TESTA PARAUGI 1. Testēšanas laboratorijā ir jāiesniedz piecas LT aizmugurējās pazīšanas zīmes dažādu testu veikšanai. 2. Testa paraugiem ir jāpārstāv pašreizējā produkcija, tiem jābūt izgatavotiem atbilstīgi retroreflektīvo un fluorescējošo (1. klase) vai tikai retroreflektīvo (2. klase) paraugu ražotāja(-u) ieteikumiem. 3. Pēc vispārīgo specifikāciju (noteikumu 6. punkts) un formas un izmēru specifikāciju (5. pielikums) pārbaudes četrus paraugus pakļauj karstuma izturības testiem, kas aprakstīti šo noteikumu 9. pielikumā, pirms 6., 7. un 8. pielikumā aprakstītajiem testiem. Piekto paraugu atstāj atskaites mērķiem testa procedūras laikā. 4. Fotometriskos un kolorimetriskos mērījumus var veikt, izmantojot vienu paraugu. 5. Citiem testiem izmanto paraugus, kas nav bijuši pakļauti nekādai testēšanai.

5. PIELIKUMS FORMAS UN IZMĒRU SPECIFIKĀCIJAS RETROREFLEKTĪVU/FLUORESCĒJOŠU (1. KLASE) VAI TIKAI RETROREFLEKTĪVU (2. KLASE) LT AIZMUGURĒJO PAZĪŠANAS ZĪMJU FORMAS UN IZMĒRI 1. Forma Zīmēm ir jābūt vienādmalu trīsstūra formā ar nošķeltiem stūriem, uzstādīšanai ar vienu virsotni uz augšu lēngaitas transportlīdzekļu aizmugurē. 2. Paraugs LT aizmugurējām pazīšanas zīmēm ir jābūt sarkanam fluorescējošam centram un sarkanām retroreflektīvām malām, izgatavotām no retroreflektīva aizsargpārklājuma vai apšuvuma, vai no plastmasas stūra stieņu reflektoriem (1. klase). 2. klases LT aizmugurējām pazīšanas zīmēm ir jābūt retroreflektīvam centram. 3. Izmēri Ierāmētā fluorescējošā trīsstūra (1. klase) vai retroreflektīvā trīsstūra (2. klase) pamata garumam ir jābūt vismaz 350 mm un maksimāli 365 mm. Minimālajam sarkanās retroreflektīvās malas gaismas izstarošanas laukuma platumam ir jābūt 45 mm, maksimālajam platumam – 48 mm. Šīs iezīmes ir attēlotas 12. pielikuma piemērā.

6. PIELIKUMS KOLORIMETRISKĀS SPECIFIKĀCIJAS 1. LT aizmugurējām pazīšanas zīmēm lēngaitas transportlīdzekļiem un to piekabēm ir jābūt veidotām no sarkana retroreflektīva un sarkana fluorescējoša materiāla (1. klase) vai tikai no sarkana retroreflektīva materiāla vai ierīces (2. klase). 2. Sarkans retroreflektīvs materiāls vai ierīce 2.1. Ja mēra ar spektrofotometru saskaņā ar CIE dokumenta Nr. 15 (1971) noteikumiem un apgaismo ar CIE standarta gaismas avotu D65, ar leņķi 45° pret perpendikulu un apskata perpendikulu visā garumā (45/0 ģeometrija), tad materiāla krāsai jaunajos apstākļos ir jābūt Noteikumu Nr. 48 2.31. punktā noteiktajās robežās. 1. tabula Krāsa 1 2 3 4 Gaismas stipruma faktors Sarkana x 0,690 0,595 0,560 0,650 ≥ 0,03 y 0,310 0,315 0,350 0,350 2.1.1. Sarkanās krāsas gaismas stipruma faktors ir ≥ 0,03. 2.2. Ja apgaismo ar CIE standarta gaismas avotu A, ar ieejas leņķi β1 = β2 = 0° vai, ja tas rada bezkrāsainu virsmas atstarojumu, ar leņķi β1 = ± 5°, β2 = 0° un mērot pie 20’ novērošanas leņķa, tad materiāla krāsai jaunajos apstākļos ir jāatrodas Noteikumu Nr. 48 2.30. punktā noteiktajās robežās. 2. tabula Krāsa 1 2 3 4 Sarkana x 0,720 0,735 0,665 0,643 y 0,258 0,265 0,335 0,335 Piezīme. Jautājumu par retroreflektīvo materiālu nakts laika krāsām šobrīd pēta CIE TC 1.6; tādējādi iepriekš minētās robežas ir tikai pagaidu un tās pārskatīs vēlāk, pēc tam, kad CIE TC 1.6 pabeigs savu darbu. 3. Sarkans fluorescējošs materiāls 3.1. Ja mēra ar spektrofotometru saskaņā ar CIE dokumenta Nr. 15 (1971) noteikumiem un polihromatiski apgaismo ar CIE standarta gaismas avotu D65, ar leņķi 45° pret perpendikulu un apskata perpendikulu visā garumā (45/0 ģeometrija), tad materiāla krāsai jaunajos apstākļos ir jābūt Noteikumu Nr. 48 2.32. punktā noteiktajās robežās. 3. tabula Krāsa 1 2 3 4 Gaismas stipruma faktors Sarkana x 0,690 0,595 0,569 0,655 ≥ 0,30 y 0,310 0,315 0,341 0,345 3.1.1. Gaismas stipruma faktors ir ≥ 0,30. 4. Atbilstību kolorimetriskajām specifikācijām pārbauda ar vizuālās salīdzināšanas testu. Ja pēc šāda testa joprojām ir šaubas, tad atbilstību kolorimetriskajām specifikācijām pārbauda, nosakot parauga, kas rada vislielākās šaubas, trihromatiskās koordinātas.

7. PIELIKUMS FOTOMETRISKĀS SPECIFIKĀCIJAS FOTOMETRISKĀS ĪPAŠĪBAS 1. Ja apgaismo ar CIE standarta gaismas avotu A un mēra, kā ieteikts ar CIE TC 2.3 (CIE publikācija Nr. 54, 1982), tad retrorefleksijas R′ gaismas stipruma koeficientam uz kvadrātmetru uz luksu (cd.m-2.lx-1) no visa sarkanā retroreflektīvā laukuma jaunajos apstākļos ir jābūt vismaz tādam, kā norādīts 1. tabulā. 1. tabula Retrorefleksijas R′ koeficients (cd.m-2.lx-1) Novērošanas leņķis α (′) Ieejas leņķis β (°) 20′ β1 0° 0° 0° 0° β2 5° 20° 30° 40° R′ no ārējās malas (1., 2. klase) (cd.m-2.lx-1) R′ no ierobežotā trīsstūra (2. klase) (cd.m-2.lx-1) 120 60 30 10 10 7 4 – 2. Atvēruma leņķis paraugā nav lielāks par 80′.

8. PIELIKUMS IZTURĪBA PRET ĀRĒJU IEDARBĪBU 1. IZTURĪBA PRET EROZIJU 1.1. Procedūra – katram testam paņem divus parauga eksemplārus (skatīt šo noteikumu 2.1.2. punktu). Vienu eksemplāru noglabā tumšā un sausā konteinerā tālākai izmantošanai kā “iedarbībai nepakļauto eksemplāru atskaitei”. Otro eksemplāru pakļauj apgaismojuma avotam saskaņā ar ISO standartu 105-B02-1978, 4.3.1. sadaļu; retroreflektīvo materiālu pakļauj iedarbībai, kamēr zilais standarts Nr. 7 ir izbalējis līdz Nr. 4 uz pelēkās skalas un fluorescējošo materiālu, kamēr zilais standarts Nr. 5 ir izbalējis līdz Nr. 4 uz pelēkās skalas. Pēc testa paraugu nomazgā ar atšķaidītu neitrālu mazgāšanas līdzekli, nožāvē un pārbauda tā atbilstību 1.2. līdz 1.4. punktā noteiktajām prasībām. 1.2. Vizuālais izskats – ne uz vienas iedarbībai pakļautas parauga vietas nedrīkst parādīties plaisāšanas, hermetizēšanās, izdrupšanas, noberšanās, atslāņošanās, deformācijas, kaļķošanās, smērēšanās vai korozijas pazīmes. Sarukums nedrīkst pārsniegt 0,5 procentus lineārajā virzienā un nedrīkst būt tādas adhēzijas trūkuma pazīmes kā malu pacelšanās no pamata. 1.3. Krāsas izturība – iedarbībai pakļautā parauga krāsas īpašībām joprojām ir jāatbilst 6. pielikumā minētajām prasībām. 1.4. Iedarbība uz retroreflektīvā materiāla gaismas stipruma koeficientu. 1.4.1. Šai pārbaudei mērījumus veic tikai pie novērošanas leņķa 20′ un ieejas leņķa 5o ar 7. pielikumā minēto metodi. 1.4.2. Sausa iedarbībai pakļautā parauga gaismas stipruma koeficients nedrīkst būt mazāks par 80 procentiem no 7. pielikuma 1. tabulas vērtības. 1.4.3. Pēc tam paraugs ir jāpakļauj simulētai lietusgāzei, un šajos apstākļos tā gaismas stipruma koeficients nedrīkst būt mazāks par 90 procentiem no vērtības, kuru iegūst, mērot sausos apstākļos, kā paskaidrots 1.4.2. punktā. 2. IZTURĪBA PRET KOROZIJU (ISO standarts 3768) 2.1. Parauga eksemplāru uz 48 stundām pakļauj sāls miglas iedarbībai; šo laiku veido divi 24 stundu posmi ar 2 stundu intervālu, kura laikā paraugam ļauj nožūt. Sāls miglu rada, 35 ± 2 °C temperatūrā izsmidzinot sāls šķīdumu, kas iegūts, izšķīdinot piecas daļas nātrija hlorīda 95 daļās destilēta ūdens, kas satur ne vairāk par 0,02 procentiem piemaisījumu. 2.2. Uzreiz pēc testa pabeigšanas uz parauga nedrīkst būt pārmērīgas korozijas pazīmes, kas varētu ietekmēt ierīces efektivitāti. 2.2.1. Retroreflektīvā laukuma gaismas stipruma koeficients R, ja mēra pēc 48 stundu atgūšanās perioda, kā noteikts 7. pielikuma 1. punktā, pie 5° ieejas leņķa un 20′ novērošanas leņķa, nedrīkst būt mazāks par 7. pielikuma 1. tabulā norādīto vērtību. Pirms mērīšanas virsmu notīra, lai atbrīvotu no sāls miglas sāls nogulsnēm. 3. IZTURĪBA PRET DEGVIELĀM Parauga daļu, kas nav īsāka par 300 mm, uz vienu minūti iegremdē n-heptāna un toluola maisījumā, kura proporcija ir attiecīgi 70 un 30 procenti no tilpuma. Pēc izņemšanas virsmu noslauka sausu ar mīkstu drānu un uz virsmas nedrīkst būt redzamas izmaiņas, kas varētu ietekmēt efektīvu darbību. 4. SALĪMĒŠANĀS STIPRUMS (līmējošu materiālu gadījumā) 4.1. Retroreflektīvo materiālu adhēziju nosaka pēc 24 stundu ilga sacietēšanas laika, stiepes izturības testa mašīnā testējot 90 grādu leņķī atdalītu daļu. 4.2. Ir jānosaka laminētu vai pārklātu retroreflektīvu un fluorescējošu materiālu adhēzija. 4.3. Visu veidu pārklātajiem materiāliem ir jābūt tādiem, lai tos nevarētu noņemt bez instrumentu palīdzības vai materiāla sabojāšanas. 4.4. Lai no pamatnes noņemtu laminētos materiālus (līmējošas plēves), ir jāpielieto spēks vismaz 10 N uz 25 mm platuma, ja ātrums ir 300 mm minūtē. 5. IZTURĪBA PRET ŪDENI Parauga daļu, kas nav īsāka par 300 mm, iegremdē destilētā ūdenī ar 23 ± 5 °C uz 18 stundām; pēc tam to atstāj uz 24 stundām nožūt parastos laboratorijas apatākļos. Pēc testa pabeigšanas parauga daļu pārbauda. Neviena vieta, kas atrodas iekšpusē vairāk nekā 10 mm attālumā no griezuma malas, nedrīkst uzrādīt pasliktināšanās pazīmes, kas samazinātu zīmes efektivitāti. 6. IZTURĪBA PRET SADURSMI (izņemot plastmasas stūra kubu reflektorus) Ja uz atbalstītas plāksnes retroreflektīvas vai fluorescējošas virsmas no 2 m augstuma met 25 mm diametra cieta tērauda bumbu un ja apkārtējā temperatūra ir 23 ± 2 °C, materiāli nedrīkst saplaisāt vai atdalīties no pamatnes ne vairāk par 5 mm attālumā no skartā laukuma. 7. IZTURĪBA PRET TĪRĪŠANU 7.1. Manuālā tīrīšana 7.1.1. Testēšanas paraugu, kas notraipīts ar smēreļļas ar mazgājošu iedarbību un grafīta maisījumu, ir jāspēj viegli notīrīt, nebojājot retroreflektīvo vai fluorescējošo virsmu, ja to slauka ar vieglu alifātisku savienojuma šķīdumu, piemēram, n-heptānu, un pēc tam nomazgā ar neitrālu mazgāšanas līdzekli. 7.2. Mazgāšana, izmantojot augsta spiediena strūklu 7.2.1. Nepārtraukti 60 sekundes ar augsta spiediena strūklu mazgājot testa parauga daļu, kas atrodas parastajos montāžas apstākļos, testa parauga retroreflektīvā virsma nedrīkst iegūt bojājumus vai notikt substrāta noslāņošanās vai atdalīšanās no montāžas virsmas, ja ievēro šādus pārbaudes parametrus: a) ūdens/mazgāšanas šķīduma spiedieni 8 ± 0,2 Mpa; b) ūdens/mazgāšanas šķīduma temperatūra 60 ° – 5 °C; c) ūdens/mazgāšanas šķīduma plūsmas rādītājs 7 ± 1 l/min; d) tīrīšanas iekārtas pistoles gals jānovieto 600 ± 20 mm attālumā no retroreflektīvās virsmas; e) tīrīšanas iekārtas pistole jātur ne lielākā leņķī kā 45 grādi perpendikulāri retroreflektīvajai virsmai; f) 40 grādu sprausla, lai nodrošinātu plašu strūklu.

9. PIELIKUMS IZTURĪBA PRET KARSTUMU 1. Četrus paraugus 48 stundas tur sausā vidē, kur temperatūra ir 65 ± 2 °C, pēc tam ļaujot paraugiem atdzist vienu stundu 23 ± 2 °C temperatūrā. Pēc tam tos 12 stundas tur – 20 ± 2 °C temperatūrā. 1.1. Pēc četrām stundām paraugus pārbauda normālos laboratorijas apstākļos. 2. Pēc šā testa nedrīkst būt redzami plaisājumi vai ievērojamas virsmas un jo īpaši optisko elementu deformācijas.

10. PIELIKUMS ZĪMJU STINGRĪBA Trīsstūra zīmei ir stingri jāturas ar vienu no tās garajām malām pie turēšanas ierīces sastiprinājumiem, kas nesniedzas pāri vairāk par 20 mm. Ir jāpielieto 10 N spēks perpendikulāri pret plāksni līdz pretējai virsotnei. Pēc tam virsotne nedrīkst kustēties spēka virzienā vairāk par 40 mm. Pēc spēka noņemšanas plāksnei redzami ir jāatgriežas tās sākotnējā pozīcijā. Atlikusī novirze nedrīkst būt lielāka par 5 mm.

11. PIELIKUMS Aizmugurējo pazīšanas zīmju optisko īpašību stabilitāte nolietošanās procesā (1) 1. Iestādei, kas piešķīra apstiprinājumu, ir tiesības pārbaudīt aizmugurējās pazīšanas zīmes tipa optisko īpašību stabilitāti nolietošanās procesā. 2. Valstu, kas nav valsts, kurā tika piešķirts apstiprinājums, kompetentās iestādes var veikt līdzīgas pārbaudes savā teritorijā. Ja lietošanā esošajam aizmugurējās pazīšanas zīmes tipam atkārtoti konstatēti defekti, tad minētās iestādes jebkuras šādas sastāvdaļas nosūta pārbaudei, pieprasot atzinumu iestādei, kas piešķīra apstiprinājumu. 3. Tā kā nav citu kritēriju, lietošanā esošā aizmugurējās pazīšanas zīmes tipa “atkārtota defekta” jēdzienu tulko saskaņā ar šo noteikumu 6.1. punktu. (1) Neskatoties uz testu svarīgumu, lai pārbaudītu aizmugurējās pazīšanas zīmes optisko īpašību stabilitāti nolietošanās procesā, pašreizējā tehnikas attīstības stāvoklī laboratorijas testos ar ierobežotu ilgumu vēl nav iespējams novērtēt šo stabilitāti.

12. PIELIKUMS Lēngaitas transportlīdzekļu un to piekabju aizmugurējās pazīšanas zīmes Piemērs Visi izmēri milimetros

13. PIELIKUMS Obligātās prasības ražošanas kontroles procedūru atbilstībai 1. VISPĀRĪGA INFORMĀCIJA 1.1. Atbilstības prasības uzskatāmas par izpildītām no mehāniskā un ģeometriskā viedokļa, ja atšķirības nepārsniedz nenovēršamās ražošanas novirzes šo noteikumu prasību ietvaros. 1.2. Attiecībā uz fotometriskajām īpašībām masveidā ražotu aizmugurējo pazīšanas zīmju atbilstību neapstrīd tad, ja, testējot jebkuras nejauši izvēlētas aizmugurējās pazīšanas zīmes fotometriskās īpašības, nevienai izmērītajai vērtībai nav negatīvu noviržu vairāk par 20 procentiem no šajos noteikumos paredzētajām vērtībām. 1.3. Ir jāievēro hromatiskuma koordinātes. 2. OBLIGĀTĀS PRASĪBAS, RAŽOTĀJAM PĀRBAUDOT ATBILSTĪBU Apstiprinājuma zīmes turētājam katram aizmugurējo pazīšanas zīmju tipam ir jāveic vismaz turpmāk minētie testi ar piemērotiem laika intervāliem. Testi ir jāveic saskaņā ar šiem noteikumiem. Ja kāda paraugu izlase uzrāda neatbilstību veiktajā testā, tad ir jāņem papildu paraugi un jāpārbauda. Ražotājam ir jārīkojas, lai nodrošinātu attiecīgo ražojumu atbilstību. 2.1. Testu veids Atbilstības testi šajos noteikumos aptver fotometriskās un kolorimetriskās īpašības un testus, kas nosaka šo īpašību izturību pret laika apstākļu iedarbību. 2.2. Testos izmantotās metodes 2.2.1. Pamatā testi ir jāveic saskaņā ar šajos noteikumos paredzētajām metodēm. 2.2.2. Ar tās kompetentās iestādes piekrišanu, kas ir atbildīga par apstiprināšanas testu izpildi, visos ražotāja veiktajos atbilstības testos var izmantot ekvivalentas metodes. Ražotāja pienākums ir pierādīt, ka izmantotās metodes ir ekvivalentas tām, kas noteiktas šajos noteikumos. 2.2.3. Lai īstenotu 2.2.1. un 2.2.2. punkta noteikumus, ir regulāri jākalibrē testēšanas aparatūra un jāveic ar to veikto mērījumu salīdzināšana ar kompetentās iestādes veiktajiem mērījumiem. 2.2.4. Visos gadījumos atskaites metodēm ir jābūt tādām kā šajos noteikumos, jo īpaši administratīvās pārbaudes un paraugu ņemšanas mērķiem. 2.3. Paraugu ņemšanas veids Aizmugurējo pazīšanas zīmju paraugus ņem pēc nejaušības principa no vienveidīgas ražojuma partijas. Vienveidīga partija ir viena tipa aizmugurējo pazīšanas zīmju plākšņu komplekts, kuru nosaka saskaņā ar ražotāja ražošanas metodēm. Novērtējumam kopumā ir jāaptver sērijveida produkcija no atsevišķām ražotnēm. Taču ražotājs var sagrupēt datus, kas attiecas uz vienu un to pašu tipu no dažādām ražotnēm ar nosacījumu, ka tās strādā atbilstīgi vienādai kvalitātes sistēmai un kvalitātes vadībai. 2.4. Izmērītās un protokolētās fotometriskās īpašības Izvēlētajai aizmugurējās pazīšanas zīmei ir jāveic fotometriskais mērījums, lai noteiktu minimālās vērtības pie punktiem un hromatiskās koordinātes, kas paredzētas šajos noteikumos. 2.5. Kritēriji, kas nosaka pieņemamību Ražotājs ir atbildīgs par pārbaudes rezultātu statistisko izpēti un par savu ražojumu pieņemamības kritēriju noteikšanu, saskaņojot tos ar kompetento iestādi, lai nodrošinātu atbilstību specifikācijām, kas šo noteikumu 9.1. punktā noteiktas ražojumu atbilstības pārbaudei. Pieņemamības kritērijiem jābūt tādiem, lai ar 95 procentu ticamību minimālā varbūtība, ka iepriekš nepieteikta pārbaude atbilstoši 14. pielikuma norādījumiem (pirmajā paraugu ņemšanā) tiks izturēta, būtu 0,95.

14. PIELIKUMS OBLIGĀTĀS PRASĪBAS INSPEKTORA VEIKTAI PARAUGU ŅEMŠANAI 1. VISPĀRĪGA INFORMĀCIJA 1.1. Atbilstības prasības uzskata par izpildītām no mehāniskā un ģeometriskā viedokļa, ja atšķirības nepārsniedz nenovēršamās ražošanas novirzes šo noteikumu prasību ietvaros. 1.2. Attiecībā uz fotometriskajām īpašībām masveidā ražotu aizmugurējo pazīšanas zīmju atbilstību neapstrīd tad, ja, testējot jebkuras nejauši izvēlētas aizmugurējās pazīšanas zīmes fotometrisko sniegumu: 1.2.1. nevienai izmērītajai vērtībai nav negatīva novirze vairāk par 20 procentiem no šajos noteikumos noteiktajām vērtībām. 1.2.2. Aizmugurējās pazīšanas zīmes ar redzamiem defektiem neņem vērā. 1.3. Ir jāievēro hromatiskuma koordinātes. 2. PIRMĀ PARAUGU ŅEMŠANA Pirmajā paraugu ņemšanā pēc nejaušības principa izvēlas četras aizmugurējās pazīšanas zīmes. Pirmos divus paraugus apzīmē ar A, otros divus paraugus apzīmē ar B. 2.1. Apstiprinājumu neapstrīd 2.1.1. Saskaņā ar paraugu ņemšanas procedūru, kas parādīta šā pielikuma 1. attēlā, masveidā ražotu aizmugurējo pazīšanas zīmju atbilstību neapstrīd tad, ja LT aizmugurējo pazīšanas zīmju izmērīto vērtību novirzes nelabvēlīgos virzienos ir: 2.1.1.1. A paraugs A1: viena aizmugurējā pazīšanas zīme 0 procenti viena aizmugurējā pazīšanas zīme ne ne vairāk par 20 procentiem A2: abas aizmugurējās pazīšanas zīmes vairāk par 0 procentiem bet ne vairāk par 20 procentiem pāriet pie B parauga 2.1.1.2. B paraugs B1: abas aizmugurējās pazīšanas zīmes 0 procenti 2.2. Apstiprinājumu apstrīd 2.2.1. Saskaņā ar paraugu ņemšanas procedūru, kas parādīta šā pielikuma 1. attēlā, masveidā ražotu aizmugurējo pazīšanas zīmju atbilstību apstrīd un ražotājam izvirza prasību, lai tā ražojumi atbilstu prasībām (pielāgošana), ja aizmugurējo pazīšanas zīmju izmērīto vērtību novirzes ir šādas: 2.2.1.1. A paraugs A3: viena aizmugurējā pazīšanas zīme ne ne vairāk par 20 procentiem viena aizmugurējā pazīšanas zīme vairāk par 20 procentiem bet ne vairāk par 30 procentiem 2.2.1.2. B paraugs B2: A2 gadījumā viena aizmugurējā pazīšanas zīme vairāk par 0 procentiem bet ne vairāk par 20 procentiem viena aizmugurējā pazīšanas zīme ne ne vairāk par 20 procentiem B3: A2 gadījumā viena aizmugurējā pazīšanas zīme 0 procenti viena aizmugurējā pazīšanas zīme vairāk par 20 procentiem bet ne vairāk par 30 procentiem 2.3. Apstiprinājumu anulē Atbilstību apstrīd un piemēro 10. punktu, ja saskaņā ar paraugu ņemšanas procedūru, kas parādīta šā pielikuma 1. attēlā, aizmugurējo pazīšanas zīmju izmērīto vērtību novirzes ir šādas: 2.3.1. A paraugs A4: viena aizmugurējā pazīšanas zīme ne ne vairāk par 20 procentiem viena aizmugurējā pazīšanas zīme vairāk par 30 procentiem A5: abas aizmugurējās pazīšanas zīmes vairāk par 20 procentiem 2.3.2. B paraugs B4: A2 gadījumā viena aizmugurējā pazīšanas zīme vairāk par 0 procentiem bet ne vairāk par 20 procentiem viena aizmugurējā pazīšanas zīme vairāk par 20 procentiem B5: A2 gadījumā abas aizmugurējās pazīšanas zīmes vairāk par 20 procentiem B6: A2 gadījumā viena aizmugurējā pazīšanas zīme 0 procenti viena aizmugurējā pazīšanas zīme vairāk par 30 procentiem 3. ATKĀRTOTA PARAUGU ŅEMŠANA A3, B2, B3 gadījumos nepieciešams atkārtoti ņemt paraugus divu mēnešu laikā pēc paziņojuma saņemšanas, proti, ņemot trešo paraugu C divām aizmugurējām pazīšanas zīmēm un ceturto paraugu D divām aizmugurējām pazīšanas zīmēm, kuras izvēlas no krājuma, kas saražots pēc veiktās pielīdzināšanas. 3.1. Apstiprinājumu neapstrīd 3.1.1. Saskaņā ar paraugu ņemšanas procedūru, kas parādīta šā pielikuma 1. attēlā, masveidā ražotu aizmugurējo pazīšanas zīmju atbilstību neapstrīd tad, ja aizmugurējo pazīšanas zīmju izmērīto vērtību novirzes ir: 3.1.1.1. C paraugs C1: viena aizmugurējā pazīšanas zīme 0 procenti viena aizmugurējā pazīšanas zīme ne ne vairāk par 20 procentiem C2: abas aizmugurējās pazīšanas zīmes vairāk par 0 procentiem bet ne vairāk par 20 procentiem pāriet pie D parauga 3.1.1.2. D paraugs D1: C2 gadījumā abas aizmugurējās pazīšanas zīmes 0 procenti 3.2. Apstiprinājumu apstrīd 3.2.1. Saskaņā ar paraugu ņemšanas procedūru, kas parādīta šā pielikuma 1. attēlā, masveidā ražotu aizmugurējo pazīšanas zīmju atbilstību apstrīd un ražotājam izvirza prasību, lai tā ražojumi atbilstu prasībām (pielāgošana), ja aizmugurējo pazīšanas zīmju izmērīto vērtību novirzes ir šādas: 3.2.1.1. D paraugs D2: C2 gadījumā viena aizmugurējā pazīšanas zīme vairāk par 0 procentiem bet ne vairāk par 20 procentiem viena aizmugurējā pazīšanas zīme ne ne vairāk par 20 procentiem 3.3. Apstiprinājumu anulē Atbilstību apstrīd un piemēro 10. punktu, ja saskaņā ar paraugu ņemšanas procedūru, kas parādīta šā pielikuma 1. attēlā, aizmugurējo pazīšanas zīmju izmērīto vērtību novirzes ir šādas: 3.3.1. C paraugs C3: viena aizmugurējā pazīšanas zīme ne ne vairāk par 20 procentiem viena aizmugurējās pazīšanas zīme vairāk par 20 procentiem C4: abas aizmugurējā pazīšanas zīmes vairāk par 20 procentiem 3.3.2. D paraugs D3: C2 gadījumā viena aizmugurējā pazīšanas zīme 0 vai vairāk par 0 procentiem viena aizmugurējā pazīšanas zīme vairāk par 20 procentiem 4. IZTURĪBAS TESTI Viens no A parauga aizmugurējās pazīšanas zīmes eksemplāriem pēc paraugu ņemšanas procedūras šā pielikuma 1. attēlā jātestē saskaņā ar procedūrām, kas parakstītas šo noteikumu 8. un 9. pielikumā. Aizmugurējo pazīšanas zīmi uzskata par pieņemamu, ja testi ir izturēti. Taču, ja testi, izmantojot A parauga eksemplārus, nav izturēti, tad tādām pašām procedūrām ir jāpakļauj divas B parauga aizmugurējās pazīšanas zīmes, un tām abām ir jāiztur šie testi. 1. attēls